इस संबंध में रेलवे ने केरल के सुरक्षा अधिकारियों को एक गोपनीय पत्र भेजा है जिसके बाद से केरल पुलिस अलर्ट हो गयी है। मीडिया रिपोर्ट्स के मुताबिक इस पत्र को गोपनीय रखा गया था। इस पत्र में कहा गया है कि रोहिंग्या मुस्लिम बड़ी संख्या में अपने परिवार सहित ट्रेनों से केरल पहुंच रहे हैं। इस पत्र का खुलासा तिरुवनंतपुरम, मदुरई और पलक्कड़ के रेल विभाग ने किया है। यही नहीं इस पत्र में उन ट्रेनों के नाम और नंबर भी शामिल है जिनमें रोहिंग्या सफर कर रहे हैं। इस पत्र में हावड़ा-चेन्नई कोरोमंडल एक्सप्रेस, हावड़ा चेन्नई मेल, शालीमार-तिरुवनंतपुरम एक्सप्रेस और सिलचर-तिरुवनंतपुरम एक्सप्रेस जैसी ट्रेनों का नाम शामिल है। ये ट्रेनें असम ओडिशा, पश्चिम बंगाल और बिहार से होते हुए केरल और दक्षिण भारत के अन्य राज्य तक जाती हैं।